
Суботица, 30.07.2026.

I ОСНОВНИ СТАТУСНИ ПОДАЦИ
Пословно име: ЈАВНО КОМУНАЛНО ПРЕДУЗЕЋЕ „ЧИСТОЋА И ЗЕЛЕНИЛО“
Седиште: Суботица, Јожефа Атиле 4
Претежна делатност: СКУПЉАЊЕ ОТПАДА КОЈИ НИЈЕ ОПАСАН - 3811 
Матични број: 08065136
ПИБ: 100961002
Надлежно министарство: МИНИСТАРСТВО ПРИВРЕДЕ
Делатности јавног предузећа су: 
· 38.12  Скупљање опасног отпада 
· 38.21  Третман и одлагање отпада који није опасан
· 38.22  Третман и одлагање опасног отпада 
· 38.32  Поновна употреба разноврсних материјала 
· 39.00  Санација, рекултивација и друге услуге у области управљања отпадом
· 81.30  Услуге уређења и одржавање околине
· 81.21  Услуге редовног чишћења зграда 
· 81.29  Услуге осталог чишћења 
· 02.20  Сеча дрвећа
· 25.62  Машинска обрада метала
· 33.11  Поправка металних производа 
· 33.12  Поправка машина 
· 45.11  Трговина аутомобилима и лаким моторним возилима 
· 45.19  Трговина осталим моторним возилима 
· 45.20  Одржавање и поправка моторних возила 
· 46.22  Трговина на велико цвећем и садницама 
· 46.77  Трговина на велико отпацима и остацима 
· 49.39  Остали превоз путника у копненом саобраћају 
· 53.20  Поштанске активности комерцијалног сервиса
Годишњи програм пословања усвојен je 31.12.2025. године од стране Надзорног одбора Јaвног комуналног предузећа „Чистоћа и зеленило“ Суботица, а Скупштина града Суботице на 13. седници одржаној дана 29. јануара 2026. године донела је Решење о давању сагласности на Програм пословања Јавног комуналног предузећа „Чистоћа и зеленило“ Суботица за 2026. годину. Прва измена Програма пословања за 2026. годину усвојена је 25.03.2026. године од стране Надзорног одбора Јaвног комуналног предузећа „Чистоћа и зеленило“ Суботица, а Скупштина града Суботице на 14. седници одржаној дана 16.04.2026. године донела је Решење о давању сагласности на Прву измену Програма пословања Јавног комуналног предузећа „Чистоћа и зеленило“ Суботица за 2026. годину.

II ОБРАЗЛОЖЕЊЕ ПОСЛОВАЊА
Пружање услуга корисницима - сакупљање и одвожење отпада из стамбених, пословних и других објеката одвијало се несметано у периоду 01.01. – 30.06.2026. године у оквиру планираних активности.


III ОБРАЗЛОЖЕЊЕ ОБРАЗАЦА

1. БИЛАНС УСПЕХА
АОП 1001 Пословни приходи - реализација је у оквиру планиране вредности.
АОП 1013 Пословни расходи - реализација је мања у односу на планирану вредност за 12,75%.
АОП 1015 Трошкови материјала, горива и енергије - реализација одступа од планске категорије за 21,02% (мања реализација) услед мање потрошње горива, као и ниже цене горива од планиране и мањих трошкова једнократног отписа алата и инвентара.
АОП 1016 Трошкови зарада, накнада зарада и остали лични расходи - реализација је мања од планиране вредности за 4,21%, с обзиром да је планирање зараде по месецима базирано на пуном фонду радних часова, а реализација зависи од одсуства запослених по основу привремене спречености за рад, коју није било могуће предвидети.
[bookmark: _Hlk228361346]АОП 1022 Трошкови производних услуга - реализација одступа од планске категорије за 23,55% (мања реализација) због мањих трошкова одржавања возила и радних машина, трошкова одржавања грађевинских објеката, услед терминског померања јавних набавки за наредни период. Поред тога, мање су реализовани од планираних и трошкови комуналне услуге преузимања, третмана и одлагања комуналног отпада на „Регионалну депонију“ доо Суботица.
АОП 1024 Нематеријални трошкови - реализација одступа од планске категорије за 22,22% (мања реализација) услед мањих трошкова непроизводних услуга.
[bookmark: _Hlk228364483]АОП 1025 Пословни добитак - планиран је у вредности 23.145 (у хиљадама) динара, а реализован је у вредности 92.064 (у хиљадама) динара што је последица мање реализованих пословних расхода у односу на планиране.
АОП 1041 Остали приходи - реализација одступа од планске категорије за 83,06% (већа реализација) због наплаћених такси за утужена потраживања од физичких и правних лица. Наиме, Предузеће је применило стратегију наплате путем судских извршитеља свих ненаплаћених потраживања ван рока доспећа, без обзира на појединачну вредност, а због обезбеђивања пожељног нивоа ликвидности с обзиром да Предузеће има месечну обавезу плаћања накнаде за услугу преузимања, третмана и одлагања комуналног отпада Друштву са ограниченом одговорношћу за управљање чврстим комуналним отпадом „Регионална депонија“ Суботица почев од 01.02.2026. године.
АОП 1042 Остали расходи - реализација одступа од планске категорије за 159,69% (већа реализација) услед реализованих већих трошкова судских поравнања - уједи паса, као и реализованих већих трошкова судских извршитеља од планираних, а у вези са предузетим мерама за наплату потраживања од купаца (образложење у складу са АОП 1041).
АОП 1055 Нето добитак - планиран је у вредности 15.330 (у хиљадама) динара, а реализован је у вредности 77.899 (у хиљадама) динара, што је последица мање реализованих расхода у односу на планиране.

2. БИЛАНС СТАЊА
АОП 0059 Укупна актива - реализација одступа од планске категорије за 7,83% (већа реализација) под утицајем следећих категорија:
АОП 0005 Концесије, патенти, лиценце, робне и услужне марке, софтвер и остала нематеријална имовина – реализација одступа од планске категорије за 16,48% (мања реализација) услед одлагања надоградње постојећег информационог система, односно увођења подсистема за електронску архиву, за наредни извештајни период.
АОП 0010 Земљиште и грађевински објекти - реализација одступа од планске категорије за 3,84% (већа реализација) као последица непредвиђених трошкова у току радова на упојној јами, делу објекта и крова на Прихватилишту за напуштене псе и мачке.
АОП 0011 Постројења и опрема - реализација одступа од планске категорије за 0,91% (мања реализација) услед одлагања набавкe камера за надзор и металних контејнера за одлагање отпада, за наредни извештајни период.
АОП 0035 Плаћени аванси за залихе и услуге у земљи - реализација одступа од планске категорије за 340 (у хиљадама) динара (већа реализација) као последица одлагања извршења услуге за коју је плаћен аванс добављачу у складу са уговором.
АОП 0039 Потраживања од купаца у земљи - реализација одступа од планске категорије за 37,13% (већа реализација) као последица пораста цена и споријег темпа наплате потраживања.
АОП 0045 Остала потраживања - реализација одступа од планске категорије за 7.943 (у хиљадама) динара (већа реализација) као последица већих потраживања од учесника система обједињене наплате и потраживања по основу камата од купаца, у односу на планирана.
AOP 0046 Потраживања за више плаћен порез на добитак - реализација одступа од планске категорије за 16,27% (мања реализација) као резултат коначног обрачуна пословног резултата за претходну пословну годину.
АОП 0057 Готовина и готовински еквиваленти - реализација одступа од планске категорије за 23,56% (већа реализација), услед одлагања одређених набавки и плаћања по том основу, за наредни извештајни период.
АОП 0058 Краткорочна активна временска разграничења - реализација одступа од планске категорије за 21,44% (већа реализација) услед терминског померања закључивања појединих полиса осигурања.
АОП 0456 Укупна пасива - реализација одступа од планске категорије за 7,83% (већа реализација) под утицајем следећих категорија:
АОП 0408  Нераспоређени добитак - реализација одступа од планске категорије за 32,41% (већа реализација), под утицајем промена у пословним приходима и пословним расходима у посматраном периоду.
АОП 0419 Остала дугорочна резервисања - реализација одступа од планске категорије за 22,38% (мања реализација) услед укидања резервисања у износу плаћене камате по изгубљеним судским споровима.
АОП 0431 Краткорочна резервисања и краткорочне обавезе - реализација одступа од планске категорије за 12,24% (већа реализација) у највећој мери под утицајем обавеза из пословања (АОП 0442) односно обавеза према добављачима (АОП 0445).
АОП 0445 Обавезе према добављачима у земљи - реализација одступа од планске категорије за 29,45% (већа реализација) услед реализације одређених набавки на крају извештајног периода, на основу којих ће се плаћање вршити у наредном периоду.
АОП 0448 Остале обавезе из пословања - реализација одступа од планске категорије за 88,53% (мања реализација), као последица бржег темпа плаћања обавеза које проистичу из обједињене наплате комуналних услуга.
АОП 0451 Обавезе по основу пореза на додату вредност и осталих јавних прихода - реализација одступа од планске категорије за 47,65% (већа реализација), као последица обрачунате веће обавезе у односу на просечну месечну обавезу за порез на додату вредност.

3. ИЗВЕШТАЈ О ТОКОВИМА ГОТОВИНЕ
АОП 3055 Готовина на крају обрачунског периода – на крају извештајног периода Предузеће располаже са 76.138 (у хиљадама) динара.

4. ТРОШКОВИ ЗАПОСЛЕНИХ
Р.бр. 1. Маса НЕТО зарада - реализована је у мањем износу у односу на план за 3% у периоду 01.01. – 30.06.2026. године (реализација 164.962.780 динара, а планирано 169.342.258 динара).
Р.бр. 2. Маса БРУТО 1 реализована је у мањем износу у односу на план за 3% у периоду 01.01. – 30.06.2026. године (реализација 226.857.767 динара, а планирано 232.700.000 динара).
Р.бр. 3. Маса БРУТО 2 зарада - реализована је у мањем износу у односу на план за 3% у периоду 01.01. – 30.06.2026. године (реализација 261.226.719 динара, а планирано 267.954.050 динара).
Мања реализација масе средстава за зараде (Р.бр. 1., 2. и 3.)  последица је планирања зарада по месецима базирано на пуном фонду радних часова где су узете у обзир и специфичности обављања делатности (рад на одржавању чистоће на површинама јавне намене у сменама, одвожење смећа према унапред утврђеном распореду, који подразумева рад на овим пословима у дане државних и верских празника, годишњи одмори), а реализација је зависила од остварених радних часова. На мању реализацију масе средстава за зараде у односу на планирану утицала су одсуства запослених по основу привремене спречености за рад. У моменту планирања масе за зараде поменуту категорију одсуства није било могуће предвидети.
Р.бр. 4.1. Број запослених по кадровској евиденцији на неодређено време последњег дана извештајног периода износи 279 радника.

Р.бр. 4.2. Број запослених по кадровској евиденцији на одређено време последњег дана извештајног периода износи 24 радника.

Р.бр. 9. Накнаде по уговору о привременим и повременим пословима - реализоване су у мањој вредности од планираних за 28%. Због природе послова у оквиру делатности, Предузеће је имало тешкоће у ангажовању радника одговарајуће старосне доби преко Омладинске задруге који би радили те послове.
Р.бр. 10. Број прималаца накнаде по уговору о привременим и повременим пословима – у извештајном периоду била су ангажована 3 лица.
Р.бр. 15. Накнаде члановима надзорног одбора реализоване су у оквиру планске категорије.
Р.бр. 19. Превоз запослених на посао и са посла реализован је у мањој вредности од планиране за 15%, због одсуства запослених по основу привремене спречености за рад.
Р.бр. 20. Дневнице на службеном путу реализоване су у мањем износу од планираног за 43%.
Р.бр. 22. Отпремнине за одлазак у пензију реализоване су у оквиру планске категорије.
Р.бр. 24. Јубиларне награде реализоване су у оквиру планске категорије.
Р.бр. 27. Помоћ радницима и породицама радника - реализација је мања за 6% од планиране јер су се радници обраћали за помоћ у мањем броју.
Р.бр. 29. Остале накнаде трошкова запосленима и осталим физичким лицима – реализација је мања за 13% у односу на планску категорију.
Р.бр. 30. Трошкови стручног усавршавања запослених - реализација је мања за 24% у односу на планску категорију.

5. ДИНАМИКА ЗАПОСЛЕНИХ
Број запослених на неодређено време на дан 30.03.2026. године је 279. Од тога у протеклом периоду, до 30.06.2026. године број запослених на неодређено време се смањивао по основу отказа уговора о раду – 14.
Број запослених на одређено време на дан 31.03.2026. године је 24. Од тога се број запослених у протеклом периоду смањивао по основу отказа уговора о раду – 2 и превођења на неодређено време - 14, а повећавао по основу замене - 16.
У периоду од 31.03.2026. године до 30.06.2026. године, 14 запослених лица је преведено у стални радни однос, односно преведени су са одређеног на неодређено време, па је тако број запослених на неодређено време на дан 30.06.2026. године 279, а број запослених на одређено време је 24 и повећао се по основу замене - пријема 16 запослених на замену, што је укупно 303 запослена лица.
Број ангажованих лица по основу уговора преко омладинске задруге на дан 30.06.2026. године је 3.


6. РАСПОН ПЛАНИРАНИХ И ИСПЛАЋЕНИХ ЗАРАДА
Распони планираних и исплаћених зарада су у оквирима планских категорија.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА
У складу са Посебним програмом пословања о коришћењу средстава из буџета Града Суботице за ЈКП „Чистоћа и зеленило“ Суботица планирана су средства за набавку возила и радних машина.
Дана 14.01.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.785.008,97 динара (Рачун Управе за трезор, Извод број 5 од дана 14.01.2026. године) што чини пренос средстава за нереализовану обавезу буџета Града Суботице у 2025. години за децембар месец. Ова уплата Града Суботице односи се на децембарску рату кредита.
Дана 30.01.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.869.923,90 динара (Рачун Управе за трезор, Извод број 12 од дана 30.01.2026. године). Ова уплата Града Суботице односи се на јануарску рату кредита.
Дана 05.02.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 606.608,72 динара (Рачун Управе за трезор, Извод број 14 од дана 05.02.2026. године) што чини пренос средстава за нереализовану обавезу буџета Града Суботице у 2024. и 2025. години. Ова уплата Града Суботице односи се на курсне разлике из 2024. и 2025. године.
Дана 19.02.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.750.845,31 динара (Рачун Управе за трезор, Извод број 20 од дана 19.02.2026. године). Ова уплата Града Суботице односи се на фебруарску рату кредита.
Дана 26.02.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.673.677,32 динара (Рачун Управе за трезор, Извод број 24 од дана 26.02.2026. године). Ова уплата Града Суботице односи се на мартовску рату кредита и курсну разлику за јануар месец.
Дана 07.04.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.724.294,84 динара (Рачун Управе за трезор, Извод број 46 од дана 07.04.2026. године). Ова уплата Града Суботице односи се на априлску рату кредита, курсне разлике за јануар и фебруар месец, као и мање пренетих средстава у износу од 0,30 пара.
Дана 30.04.2026. године извршен је пренос финансијских средстава за набавку возила и радних машина од стране Града Суботица према Предузећу у износу од 4.793.719,82 динара (Рачун Управе за трезор, Извод број 56 од дана 30.04.2026. године). Ова уплата Града Суботице односи се на мајску рату кредита и курсну разлику за март месец.

8. СРЕДСТВА ЗА ПОСЕБНЕ НАМЕНЕ
Р.бр. 2 Донације - реализована је мање за 17,46% у односу на планирану категорију.
Р.бр. 5 Репрезентација - реализована је мање за 48,40% у односу на планирану категорију.
Р.бр. 6 Реклама и пропаганда – реализована је мање за 16,67% у односу на планирану категорију.
9. КРЕДИТНА ЗАДУЖЕНОСТ
Кретање кредитне задужености на дан 30.06.2026. године износи 1.958.746,84 еура, односно 229.897.529,08 динара.
Закључен је Уговор о кредитној линији број 12478897 дана 21.12.2023. године за набавку возила и радних машина на износ 2.720.000,00 еура са одговарајућом каматом, што укупно износи 3.393.315,13 еура. Рок отплате је 84 месеца. Преостали део дуговања по Уговору о кредитној линији на дан 30.06.2026. године износи 1.958.746,84 еура. Новчане обавезе које произилазе из Уговора о кредитној линији изражене су у еурима,  испуњавају се плаћањем у динарима по уговореном курсу односно по средњем курсу НБС на дан плаћања ануитета, уз променљиву каматну стопу: 6,90%.
Предузеће није користило позајмљене изворе средстава у виду кредита за одржавање текуће ликвидности. У складу са наведеним тежи се ка очувању финансијске стабилности предузећа те би се позајмљени извори средстава искључиво користили за инвестициона улагања.

10. ИЗВЕШТАЈ О ИНВЕСТИЦИЈАМА

[bookmark: _Hlk228365423]Набавка возила и радних машина
У извештајном периоду реализоване су инвестиције у вредности 18.446.411,98 динара. Реализована је набавка трактора 26 кс са прикључцима у вредности 1.988.000,00 динара, два путничка возила у вредности 2.288.125,99 и 2.464.225,99 динара, два теренска возила у вредности 3.229.050,00 и 5.309.010,00 динара, као и набавка виљушкара у вредности 3.168.000,00 динара. Није реализована набавка подизне корпе у вредности 20.000.000,00 динара и комби возила у вредности 6.000.000,00 динара.

Рачунарска опрема и софтвер
У извештајном периоду реализоване су инвестиције у вредности 2.857.000,00 динара. Реализована је набавка система за електронске отпремнице и пријемнице у вредности 997.000,00 динара, као и рачунарске опреме у вредности 1.860.0000,00 динара. Због терминског померања јавне набавке, није реализована набавка која се односи на надоградњу ИИС – Е-архива у вредности 920.000,00 динара.

Остала опрема
Реализоване су инвестиције у укупној вредности 3.820.985,01 динара, а односе се на: дијагностику и каналску опрему у вредности 945.200,00 динара, рол контејнер са церадом 28-32 m3 у вредности 844.880,00 динара, тракторску цистерну за заливање у вредности 945.000,00 динара, машине и опрему за зеленило у вредности 396.500,00 динара и гаражних врата и капије у вредности 689.405,01 динара.
С обзиром да је дошло до терминског померања набавки, није реализована планирана набавка следеће опреме: пластични контејнери 1,1 m3 у вредности 1.500.000,00 динара, метални контејнери 1,1 m3 у вредности 5.000.000,00 динара, пећ за грејање у вредности 2.600.000,00 динара, камере са уградњом у вредности 500.000,00 динара.

Радови на пословним објектима
У извештајном периоду реализоване су инвестиције у укупној вредности 9.275.891,24 динара, које се односе на реконструкцију објекта Радне јединице одржавања хигијене града у вредности 2.284.184,66 динара, израду надстрешнице за возила А.Б. Шимића у вредности 2.989.600,00 динара, реконструкцију дела објекта и крова прихватилишта у вредности 2.085.650,62 динара, као и израду упојне јаме у прихватилишту у вредности 1.916.455,96 динара чија је реализација била у плану за трећи квартал 2026. године. Због насталих проблема због отпадних вода у прихватилишту било је неопходно наведене радове померити за ранији период. Није реализован рад који се односи на реконструкцију простора за централно грејање у вредности 1.000.000,00 динара.

11. ПОТРАЖИВАЊА, ОБАВЕЗЕ И СУДСКИ СПОРОВИ
Потраживања до 3 месеца представљају потраживања од правних и физичких лица која су фактурисана за период од марта до маја 2026. године и износе 56.167.584,00 динара.
Потраживања од 3 месеца до 12 месеци представљају потраживања од правних и физичких лица која су фактурисана за период од јуна 2025. до фебруара 2026. године и износе 53.854.209,00 динара.
Потраживања дуже од 12 месеци представљају потраживања од правних и физичких лица из ранијег периода и износе 122.341.294,00 динара.
Неизмирене обавезе до 3 месеца представљају обавезе према добављачима са стањем на дан 30.06.2026. године и износе 64.110.377,00 динара.
Неизмирене обавезе од 3 до 12 месеци износе 22.676.276,00 динара.
Неизмирене обавезе дуже од 12 месеци износе 182.289.747,00 динара.
Укупна вредност судских спорова који представљају потенцијалне финансијске одливе који у значајном делу имају утицај на пословање предузећа, као и саму ликвидност износи 11.442.046,00 динара.


IV ЗАКЉУЧНА РАЗМАТРАЊА И НАПОМЕНЕ
У извештајном периоду, 01.01. – 30.06.2026. године није било поремећаја у пословању, предузеће је било ликвидно.

